Toetatakse kooperatiivide, heategevusorganisatsioonide ja sotsiaalsete ettevõtete asutamist ja laiendamist ning võimaldatakse neile senisest suuremat rolli avalike teenuste osutamisel. Avaliku sektori töötajatele antakse õigus moodustada töötajate omandis olevaid kooperatiive ning esitada pakkumisi nende poolt pakutavate teenuste ülevõtmiseks. Koolitatakse kohalikke organisaatoreid ja toetatakse kohalike seltside loomist üle riigi.  Luuakse meetmete pakett heategevuse ja filantroopia toetamiseks. Luuakse riiklik Kodanikuteenistus. Esialgne projekt loob 16-aastastele suunatud programmi eesmärgiga arendada nende oskuseid mis on vajalikud aktiivseks ja vastutustundlikuks kodanikuks olemisel ja aktiivsemal osalemisel kohalikes kogukondades. Kasutusele võtmata pangakontodel olevaid vahendeid kasutatakse, et luua "Suur Kodanikuühiskonna Pank" mis rahastab naabruskonnaühendusi, heategevusi, sotsiaalseid ettevõtteid ja teisi  mittetulundusühendusi. Luuakse meetmete pakett vabatahtliku tegevuse toetamiseks, sh riikliku tähtpäeva loomine kodanikuaktiivsuse tähistamiseks ning kodanikuühiskonnas tegutsemine muudetakse osaks ametnike kutsehindamisest.